Боғучорбоғ

Боғучорбоғ () — деҳаи тоҷикнишин дар ноҳияи Деҳқонободи вилояти Қашқадарёи Ҷумҳурии Ӯзбекистон. 

Масоҳаташ тақрибан 160 км2. Аҳолиаш беш аз 15 000 нафар (2017), пурра тоҷикзабонанд.

 Аҳолӣ 
Аҳолии деҳа зиёда аз 15000-нафарро ташкил дода тамоми бошандагони деҳа тоҷикон мебошанд. Аҳолии ин деҳа аз замонҳои қадим ба ин мавзеъи сероб ва иқлимаш форам аз шаҳрҳои бостонии  Насаф, Самарқанду  Бухоро кӯч баста, то ба имрӯз дар инҷо умр ба сар мебаранд. Бо омадани Ҳукумати Шӯравӣ дар аввалҳои садаи XX тибқи тақсимоти он давра деҳаи мазкур дар ҳудуди ноҳияи Деҳқонободи вилояти Қашқадарёи Ҷумҳурии Советии Сотсиалистии Узбекистон мондааст.

 Забони гуфтугӯӣ 
Тоҷикони Боғучорбоғ бо забони модарии худ ифтихор доранд ва  забони тоҷикиро хифзу пос медоранд. Дар Боғучорбоғ  зиёда аз 80-сол инҷониб  4-адад мактабҳои миёнаи таҳсилоти умумӣ аз он ҷумла  мактаби миёнаи №47, мактаби миёнаи таҳсилоти умумии ба номи Аҳмади Дониш, мактаби миёнаи № 45 ва мактаби миёнаи № 10 ба номи Садриддин Айнӣ фаъолият доранд, ки то имрӯз таълим пурра ба забони тоҷикӣ ба роҳ монда шудааст. Устодони мактабҳои мазкур зодагони деҳа буда қариб ҳамаи онҳо хатмкардагони Донишгоҳҳову  донишкадаҳои  шаҳрҳои Душанбе,Самарканд ва Бухороянд. Боғучорбоғ  аз 10- деҳаҳои хурд; Дуоб, Чуқун, Қишлоқи сафед, Қишлоқи калон, Чилгаз, Оби Хешон, Боғи зоғон, Сталин ва Чашмаи Мирон иборат мебошад. Дар дарвозаи (арк) даромадгоҳи Боғучорбоғ «ХУШ ОМАДЕД» ва ҳангоми баромадан «РОҲИ САФЕД» навишта шудааст.

Мардумонаш меҳмоннавоз, санъатдӯст ва меҳнатдӯстанд. Асосан бо зироаткорӣ, чорводорӣ, гилему қолинбофӣ, боғпарварӣ ва тиҷорат машғул мебошанд. Боғучорбоғ дар як мавзеъи дилрабою зебо ҷойгир гардида табиати нотакрор дорад. Мардуми заҳматкашаш аз замин самаранок истифода бурда ба зироатпарварию деҳқони машғул буда ба коридани гандуму ҷав, юнучқа, картошка, парвариши дарахтони себу чормағз аҳамияти ҷиддӣ медиханд. Себҳои ин деҳа дар Узбекистон  хеле  машҳур буда сохибкорон аз тамоми манотиқи Узбекистон ба деҳа омада себҳоро харидорӣ менамоянд.Мардуми ин мавзеъ дар пухту пази хурокҳои миллии тоҷикӣ моҳиранд. Алалхусус ош ва тандуркабобро беҳамто омода  мекунанд.

Аз ин деҳа дар давраи сад солаи охир аҳолии зиёде ба хар шаҳру ноҳияхо, аз ҷумла: ба ноҳияҳову шаҳрҳои Дехконобод, (Хузор) Ғузор, Нишон, Яккабоғ, Шаҳрисабз, Қарши, Деҳнав, Самарқанд, Бухоро, Душанбе, Тошканд ва ғайра  куч бастаанд ва то хол дар кучое, ки зиндагонӣ мекунанд сарбаландона забони модариашонро пос дошта аз тоҷик буданашон фахр менамоянд.

Санаи 24-январи соли 2017 аз ҷониби Президенти Узбекистон Шавкат Мирзиёев, Раиси маркази миллии фарҳангии тоҷикони вилояти Қашқадарё, Абдурасул Эргашев, профессори кафедраи  автоматикунонӣ ва технологияҳои иттилоотии донишкадаи мухандисию-иктисодии Каршӣ, ки зодаи Боғучорбоғ мебошад, барои мустаҳкам намудани равобити ду миллат бо ордени «Дӯстӣ» сарфароз гардонида шуда буд. Дар умум дар ноҳияи Деҳқонободи вилояти Қашқадарё 24-адад мактабҳои миёна бо забони тоҷикӣ то ҳол фаъолият доранд.
 Эзоҳ 

 Сарчашма 

 Нурмахмадов Д.Н. Боғучорбоғ - диёри тоҷикон. Душанбе 2018.
 Таджикская диалектоолгия: Учеб. пособие / М. Эшниезов; Тадж. гос. ун-т им. В. И. Ленина. - Душанбе: ТГУ, 1977
 Эшниязов, М. Говор хардури [Текст]: 661 - языки народов СССР: Автореферат дис. на соискание ученой степени кандидата филологических наук / Тадж. гос. ун-т им. В. И. Ленина. - Душанбе: [б. и.], 1967.
 Хомидов, Дилмурод Раджабович. Лингвистический анализ топонимии долины Кешруда: диссертация кандидата филологических наук: 10.02.08. - Душанбе, 1999. - 182 с. 
 Текст на тадж. яз. Иранские языки

Гурӯҳ:Деҳаҳои Ӯзбекистон
Гурӯҳ:Деҳаҳои ноҳияи Деҳқонобод